**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02-34063/5-2016, 05.02.2016. год.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку мале вредности број 3000/0357/2015 (102528/2015), за набавку **Обука за атестиране завариваче, атестација и реатестација**, на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1**

**3000/0357/2015 (102528/2015)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 4. Наведене конкурсне документације у оквиру поглавља **1. Опис услуге: У ТАЧЦИ 1.5. као предмет јавне набавке наводите „Обука за атестиране завариваче, атестација и реатестација”** и тај предмет јавне набавке се НАЛАЗИ У ДЕЛУ КОНКУРСНЕ ДОКУМЕНТАЦИЈЕ КОЈИ СЕ ОДНОСИ НА СВЕ ОБРАСЦЕ КОЈИ СУ САСТАВНИ ДЕО ПОНУДЕ ПОНУЂАЧА-ПОГОТОВО У ПОГЛАВЉУ 4. Образац понуде, **а у тачци 5. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. ЗЈН-А И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА** у табели на страни 23/24 **под бројем 1.5. наводите доказ: “-Важећа дозвола за спровођење обуке издата од стране ДУЗ-а (Друштво за унапређење заваривања у Србији) које је акредитивано национално тело (АНБ) а акредитовано од Међународног института за заваривање (IIW) за обуку IWЕ, IWТ и IWI-C”**

Дозволе за обуке за IWЕ, IWТ и IWI-C издате од ДУЗС-а односе на обуке за инежењера (IWЕ),  технолога (IWТ) и инспектора заваривања (IWI-C)

Сертификацију заваривача спроводе сертификациона тела за особље акредитована од стране Акредитационог тела Србије у складу са стандардом SRPS ISO IEC 17024.

**Обзиром да су предмет јавне набавке заваривачи, услов који сте поставили није одговарајући, те сматрамо да би овај услов у конкурсној документацији требало изменити**

Како бисмо могли формирати објективну цену за тражену услугу, молим Вас да нам дате одговоре и на следећа питања:

1. Који поступак заваривања је предвиђен за обуку/атестацију?
2. Која врста материјала је предвиђена за обуку/атестацију?
3. Који су облици (лим или цев) предвиђене за обуку/атестацију?
4. Које су димензије материјала предвиђене за обуку/атестацију?
5. Које су врсте споја (угаони и/или сучеони) предвиђени за обуку/атестацију?
6. Које су врсте заваривања (једнострано или двострано, за угаони спој једнопролазно или вишепролазно) предвиђене за обуку/атестацију?
7. Који су положаји заваривања предвиђени за обуку/атестацију?
8. Колико је предвиђено време обуке, односно колики је фонд часова предвиђен за извршење обуке?

**ОДГОВОР 1:** Предметном јавном набавком тражена је обука - Курс за међународне инжењере и технологе заваривања ИWЕ, и за то су прописани одговарајући услови у конкурсној документацији.

Средства за плаћање ове обуке и свих других врста обука везаних за заваривање предвиђена су у ГПП ЈП ЕПС за 2015.год. на позицији II.9 и назив позиције – Обука за атестиране завариваче, атестација и реатестација, редни број 1963 , ЈНМВ/3000/0357/2015 -1.2.833.

Позиција из Плана набавки ЈП ЕПС обухвата шири опсег услуга, а покренули смо једну услугу, а то је - Курс за међународне инжењере и технологе заваривања ИWЕ, јер се за овим указала потреба.

Техничком спецификацијом Наручиоца ближе је објашњено на које се обуке односи предмет Јавне набавке.